CELEX: 62020TN0044
Language: lv
Date: 2020-01-27 00:00:00
Title: Lieta T-44/20: Prasība, kas celta 2020. gada 27. janvārī – Chanel/EUIPO – Huawei Technologies (Apļa ar divām savītām līknēm attēls)

30.3.2020   
            
            
               LV
            
            
               Eiropas Savienības Oficiālais Vēstnesis
            
            
               C 103/32
            
         
      Prasība, kas celta 2020. gada 27. janvārī – Chanel/EUIPO – Huawei Technologies (Apļa ar divām savītām līknēm attēls)
      (Lieta T-44/20)
      (2020/C 103/46)
      Valoda, kādā sagatavots prasības pieteikums – franču
      
         Lietas dalībnieki
      
      
         Prasītāja: Chanel (Neuilly-sur-Seine, Francija) (pārstāvis: J. Passa, advokāts)
      
         Atbildētājs: Eiropas Savienības Intelektuālā īpašuma birojs (EUIPO)
      
         Otra procesa EUIPO Apelācijas padomē dalībniece: Huawei Technologies Co. Ltd (Shenzhen, Ķīna)
      
         Informācija par procesu EUIPO
         
      
      
         Strīdus preču zīmes reģistrācijas pieteikuma iesniedzēja: otra procesa EUIPO Apelācijas padomē dalībniece
      
         Attiecīgā strīdus preču zīme: Eiropas Savienības grafiskas preču zīmes reģistrācijas pieteikums (Apļa ar divām savītām līknēm attēls) – reģistrācijas pieteikums Nr. 17 248 642
      
         Process EUIPO: iebildumu process
      
         Apstrīdētais lēmums: EUIPO Apelācijas ceturtās padomes 2019. gada 28. novembra lēmums lietā R 1041/2019-4
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt apstrīdēto lēmumu daļā, kurā ir atzīts, ka konfliktējošie apzīmējumi pozīcijā, kādā tos lūgts reģistrēt, nav līdzīgi;
               
            
                  —
               
               
                  atcelt lēmumu daļā, kurā principiāli ir atteikts veikt šo apzīmējumu salīdzināšanu situācijā, kad strīdīgais reģistrācijai pieteiktais apzīmējums ir ticis rotēts par 90 grādiem salīdzinājumā ar virzienu, kādā to tika lūgts reģistrēt;
               
            
                  —
               
               
                  piespriest EUIPO atlīdzināt tiesāšanās izdevumus.
               
            
         Izvirzītie pamati:
      
      Eiropas Parlamenta un Padomes Regulas (ES) 2017/1001 8. panta 1. punkta b) apakšpunkta un 5. punkta pārkāpums.